প্রসবকালীন মানসিক ব্যাধি

**প্রসবকালীন মানসিক ব্যাধি** একধরনের হল মানসিক জটিলতা যা প্রসবের সময় বা তার পরপরই বিকশিত হয়। আধুনিক প্রসূতিবিদ্যা এবং ব্যথা নিয়ন্ত্রণ সত্ত্বেও এই ব্যাধি এখনো পরিলক্ষিত হয়। এতে আক্রান্ত মায়েদের মধ্যে প্রায়শই প্রলাপ, মূর্ছা যাওয়া, ক্রোধ, হতাশা বা এমনকি নবজাতক হত্যার মতো লক্ষণ দেখা যায়। আধুনিক চিকিৎসা তত্ত্বাবধানে থাকা রোগীদের মধ্যে এই মানসিক জটিলতাগুলি খুব কমই দেখা যায়। তবে ইউরোপ, উত্তর আমেরিকা, অস্ট্রেলিয়া, জাপান এবং উন্নত চিকিৎসা সেবা প্রদানকারী অন্যান্য দেশ এবং বিশ্বের বাকি অংশের মধ্যে চিকিৎসা সেবায় বেশ পার্থক্য রয়েছে। বিশ্বের মোট ১৩৫ মিলিয়নের মধ্যে প্রতি বছর ধনী দেশগুলিতে ১ কোটি শিশুর জন্ম হয়। এই দেশগুলিতে মাতৃমৃত্যুর হার (এমএমআর) ৬-২০/১০০,০০০। উচ্চ জন্মহারসহ দরিদ্র দেশগুলিতে তা ১০০ গুণেরও বেশি হতে পারে। আফ্রিকা, ভারত ও দক্ষিণ-পূর্ব এশিয়ার পাশাপাশি ল্যাটিন আমেরিকায় প্রসবের এই জটিলতাগুলি এখনো পূর্বের মতো প্রচলিত থাকতে পারে।

## সন্তান প্রসবের তিনটি বিন্যাস

### আধুনিক প্রসব
অত্যাধুনিক প্রসূতি সেবা প্রদানকারী দেশগুলিতে সাধারণত একজন ধাত্রী বা প্রসূতি বিশেষজ্ঞের তত্ত্বাবধানে প্রসব করা হয়। নাইট্রাস অক্সাইড, পেথিডিন বা এপিডুরাল অ্যানেস্থেটিক ব্যথা উপশম করতে ব্যবহার করা যেতে পারে। জরুরি প্রয়োজনে সিজার করে (যা **সি-সেকশন** নামেও পরিচিত) জটিলতাগুলি তাৎক্ষণিকভাবে মোকাবেলা করা যেতে পারে। এই পরিষেবাগুলি এখন অনেক দেশেই আদর্শ পদ্ধতি। তবুও প্রসব এখনো একটি গুরুতর অগ্নিপরীক্ষা হতে পারে এবং কমপক্ষে এক তৃতীয়াংশ এটিকে একটি আঘাতমূলক অভিজ্ঞতা বলে মনে করে। মহিলারা কয়েক ঘন্টা থেকে কয়েক দিন পর্যন্ত প্রসব বেদনায় কাটাতে পারেন। ফলে মানসিক এবং শারীরিকভাবে তীব্র অভিজ্ঞতা হয়। এটি পোস্ট-ট্রমাটিক স্ট্রেস ডিসঅর্ডারের তীব্রতা দ্বারা দেখানো হয়েছে। নীচে তালিকাভুক্ত জটিলতাগুলি বিরল হলেও ঘটতে পারে।

### প্রাচীনকালের প্রসব
"প্রাচীনকালীন প্রসব" শব্দটি ১৮৪৭ সালে ব্যথা উপশমের বিভিন্ন উপায়ের আগেকার শিশু জন্মদানের পদ্ধতি। সেই সময়ে মানসিক জটিলতাগুলি স্পষ্টভাবে বর্ণনা করা হয়েছে। সুচপরিচিত এবং সর্বোত্তম স্বাস্থ্যসেবা প্রদানকারী দেশগুলিতেও এসব জটিলতা সাধারণ ছিল। উচ্চ জন্মহার এবং প্রশিক্ষিত কর্মীদের অভাবযুক্ত দেশগুলিতে এখনো এই অবস্থা বিদ্যমান। এই শতাব্দীর শুরুতে গ্রীষ্মমন্ডলীয় আফ্রিকা এবং দক্ষিণ-পূর্ব এশিয়ায় মাত্র এক-তৃতীয়াংশ প্রসব ডাক্তার বা ধাত্রী করেন। বর্তমানে এ অবস্থার কিছু উন্নতি হয়েছে। তবে দুঃখজনক হলেও সত্য যে এখনো অনেক দেশে প্রায় অর্ধেক জন্মই দক্ষ পরিচারকদের তত্ত্বাবধানে হয় না।

### গোপন প্রসব
তৃতীয় পদ্ধতি হল গোপন প্রসব। গর্ভাবস্থাকে গোপনকারী মহিলারা এমন পদ্ধিতিতে সন্তান জন্ম দিয়ে থাকেন। এ পদ্ধতিতে কোনো ব্যথানাশক, দক্ষ ডাক্তার বা কোনো মানসিক সমর্থনই থাকে না। এর সাথে কাজ করে মায়ের রাগ, ভয়, লজ্জা বা হতাশা। বেশিরভাগ নবজাতক হত্যাকাণ্ডই এই পরিস্থিতিতে ঘটে। অপরাধীরা খুব কমই ব্যক্তিগত বিবরণ দিয়েছেন, তবে অভিজ্ঞ প্রসূতি বিশেষজ্ঞরা মায়েদের মনের অবস্থার একটি বর্ণনা দেওয়ার চেষ্টা করেছেন। এক্ষেত্রে অনেক বেশি জটিলতা দেখা যায়।

## টোকোফোবিয়া
এই শব্দটি গ্রীক 'টোকো' (*τόκος বা tókos)* থেকে এসেছে, যার অর্থ প্রসব। আইডেলার এর মতো প্রাথমিক লেখকরা এই ভয় সম্পর্কে লিখেছিলেন। ১৯৩৭ সালে বাইন্ডার টোকোফোবিয়ার কারণে বন্ধ্যাকরণের চেষ্টাকারী একদল মহিলার কথা প্রকাশ করেন। গত ৪০ বছরে এ বিষয়ে, প্রধানত স্ক্যান্ডিনেভিয়া থেকে, একাধিক গবেষণাপত্র প্রকাশিত হয়েছে। টোকোফোবিয়া প্রাথমিক (প্রথম সন্তানের জন্মের আগে) বা মাধ্যমিক (সাধারণত অত্যন্ত কষ্টদায়ক প্রসবের পরে) হতে পারে। ঐচ্ছিক সিজারিয়ান সেকশন এর একটি সমাধান। সাইকোথেরাপি এই মহিলাদের যোনিপথে সন্তান প্রসব করতেও সাহায্য করতে পারে।

## ধাত্রীবিদ্যা বিষয়ক ফ্যাক্টিসিয়াস ডিসঅর্ডার
ফ্যাক্টিসিয়াস ডিসঅর্ডার (স্ব-প্ররোচিত অসুস্থতা) বিভিন্ন রূপ নিতে পারে এবং গর্ভাবস্থায় প্রসবপূর্ব রক্তপাত এবং হাইপারেমেসিসের মতো জটিলতা দেখা দিতে পারে। এর মধ্যে পেটের পেশীগুলির সংকোচনের মাধ্যমে প্রসবের অনুকরণও অন্তর্ভুক্ত। অন্যান্য মহিলারা ঝিল্লি (পর্দা) ফেটে বা প্রোস্টাগ্ল্যান্ডিন সাপোজিটরি বা উভয়ের মাধ্যমে অকাল প্রসব ঘটান। এই চরম ঘটনাগুলি কিছু মহিলার গর্ভাবস্থার অবসান ঘটানোর তীব্র ইচ্ছাকে চিত্রিত করে। এজন্য শিশুর ঝুঁকি থাকা স্বত্তেও মাঝে মাঝে তারা জরুরিভাবে অকাল প্রসবের দাবি করেন।

## প্রসবের সময় প্রলাপ
এক্ষেত্রে সাধারণত হঠাৎ করে মায়ের চেতনাশক্তি হ্রাস পায়। এটি সম্পূর্ণ পুনরুদ্ধার হতে কয়েক মিনিট বা ঘন্টা সময় লাগে। সাধারণত প্রসবের শেষের দিকে এবং শিশু জন্মের পরে পুনরায় চেতনা ফিরে আসা শুরু হয়। এসময় নিম্নলিখিত লক্ষণগুলো দেখা যেতে পারে - অসঙ্গত কথা বলা, ব্যক্তিদের ভুল শনাক্তকরণ, চাক্ষুষ হ্যালুসিনেশন, গান গাওয়ার মতো অনুপযুক্ত আচরণ অথবা স্মৃতিশক্তি হ্রাস। 

এটি সন্তান ধারণের সাথে সম্পর্কিত প্রথম মানসিক ব্যাধিগুলির মধ্যে একটি ছিল। ১৯ শতকের গোড়ার দিকে একে প্রসবকালীন উন্মাদনার দুটি স্বীকৃত রূপের মধ্যে একটি বলা হত। এ সম্পর্কিত ৫০ টিরও বেশি ঘটনার বর্ণনা রয়েছে, যার বেশিরভাগই এমন যুগের যখন ব্যথা উপশম ছাড়াই প্রসব করা হত। উন্নত প্রসূতি চিকিৎসা ব্যবস্থা সম্পন্ন দেশগুলিতে এই ব্যাধি প্রায় দেখাই যায় না এবং বিংশ শতাব্দীর গোড়ার দিকে এ সংক্রান্ত মাত্র দুটি রিপোর্ট রয়েছে। কিন্তু গত দশ বছরে, ২৮টি দেশে এ ব্যাধি নিয়ে রিপোর্ট করা হয় যেখানে অর্ধেকেরও কম জন্ম দক্ষ প্রসব পরিচারিকা দ্বারা পরিচালিত হয়েছিল। এর মধ্যে নাইজেরিয়া, পাকিস্তান, ইথিওপিয়া এবং বাংলাদেশ অন্তর্ভুক্ত ছিল যেখানে প্রতিটি দেশে প্রতি বছর ৩০ লক্ষেরও বেশি শিশুর জন্ম হয়। ২০১২ সালে, অনুমান করা হয়েছিল যে ২০১১-২০১৫ সালে দক্ষ প্রসব পরিচারিকা ছাড়াই ১৩০-১৮০ মিলিয়ন শিশু প্রসব করা হবে। এখনো এমন অনেক দেশ আছে যেখানে একবিংশ শতাব্দীতে প্রসবের হার ১৯ শতকের গোড়ার দিকে ইউরোপের মতো এবং প্রসবের সময় নারীদের প্রস্রাবকালীন প্রলাপ দেখা দেবার ঝুঁকি রয়েছে।

## অচেতন প্রসব
স্বাভাবিক ঘুমের সময় এবং অতিরিক্ত ঘুমের ওষুধের প্রভাবে থাকাবস্থায়ও সন্তান প্রসব হতে পারে। এর যার মধ্যে অ্যালকোহলের নেশাও অন্তর্ভুক্ত। বিভিন্ন ধরণের চিকিৎসা ব্যাধির কারণে কোমায় থাকালীন অবস্থায় প্রসবের ঘটনা ঘটেছে। যার মধ্যে রয়েছে মাথার আঘাত, প্রসবপূর্ব রক্তপাত, নিম্ন রক্তচাপ এবং হাইপোথার্মিয়া। এর মধ্যে সবচেয়ে সাধারণ হল এক্লাম্পসিয়া। নিশ্চলাবস্থা বা কোমার ১০টি ঘটনা পাওয়া গিয়েছে যেগুলোর মধ্যে ক্যাটাটোনিয়ার বৈশিষ্ট্য রয়েছে।

## হতাশা
প্রসব বেদনার সময় মৃত্যুর মুখোমুখি হওয়া মহিলারা আতঙ্ক বা হতাশা থেকে মরিয়া হয়ে প্রতিকার গ্রহণে প্ররোচিত হতে পারে। আত্মহত্যা বা আত্মহত্যার প্রচেষ্টার প্রায় বিশটি ঘটনা পাওয়া গিয়েছে। আত্মহত্যার উদ্দেশ্য বিষণ্নতা বা লজ্জা নয় বরং অসহনীয় ব্যথা এবং হতাশা। আত্মহত্যার পদ্ধতিগুলির মধ্যে রয়েছে - জানালা থেকে লাফিয়ে, ঝুলে বা পানিতে ডুবে। এর মাধ্যমে মহিলাদের যন্ত্রণার তীব্রতার মাত্রা বোঝা যায়।

অটো-সিজারিয়ান সেকশনের ২০টিরও বেশি বর্ণনা রয়েছে। কিছু ক্ষেত্রে এটি আপাতদৃষ্টিতে মানসিক অসুস্থতা থেকে হতে পারে। তবে অবাঞ্ছিত শিশুকে হত্যা অথবা শিশুটির প্রসব করা সম্ভব না হলে এবং নিকটতম প্রসূতি ইউনিট নাগালের বাইরে থাকলে বেশিরভাগ ক্ষেত্রেই এটি হয়। এই ঘটনাগুলির বেশিরভাগই দরিদ্র দেশগুলি থেকে রিপোর্ট করা হয়েছে। মা সাধারণত বেঁচে থাকলেও খুব কম শিশুই বেঁচে থাকে।

## প্রসবের সময় মনোরোগ
প্রসবের সময় বিভিন্ন ধরণের মনোরোগ শুরু হতে পারে। জৈব মনোরোগের মধ্যে এক্ল্যাম্পটিক, ডনকিন, মৃগীরোগ এবং সংক্রামক মনোরোগ সবই প্রসবের সময় শুরু হলেও প্রসবোত্তর শুরু হওয়াই স্বাভাবিক। এগুলি তাদের সময়কালের দিক থেকে প্রসবকালীন প্রলাপ থেকে আলাদা। এগুলো কয়েক ঘন্টার পরিবর্তে কমপক্ষে কয়েক দিন পর্যন্ত স্থায়ী হয়। এছাড়াও প্রসবের সময়কালীন বাইপোলার পর্বের ১৯ টি ঘটনা রয়েছে। এগুলি প্রসবকালীন প্রলাপ থেকে আলাদা এবং এটি সপ্তাহব্যাপী চলমান থাকে। এই ঘটনাগুলি প্রমাণ করে যে, প্রসবের সময় বাইপোলার/সাইক্লোয়েড পর্বের ট্রিগার সক্রিয় থাকে।

## প্রসবকালীন ক্রোধ
প্রসবের চূড়ান্ত যন্ত্রণাদায়ক সংকোচনের সময় কিছু মহিলা অত্যন্ত রেগে যান। ব্যথা উপশম প্রবর্তনের আগে থেকেই (১৮৪৭) প্রসূতি বিশেষজ্ঞরা এর সাথে পরিচিত ছিলেন এবং একে প্রসবকালীন রাগ, *ফুরোর ইউটেরিনাস*, ওয়াট ডের গেবারেন্ডেন এবং কোলের ডি'অ্যাকোচেস নামে অভিহিত করতেন। কিছু মা নিয়ন্ত্রণ হারিয়ে তাদের স্বামী, প্রসূতি বিশেষজ্ঞ, ধাত্রী বা অন্যান্য পরিচারিকাদের আক্রমণ করতেন। এক সময় এটি খুব সাধারণ ছিল এবং এ সম্পর্কে সুস্পষ্ট বর্ণনা রয়েছে। বর্তমানেও এমন ঘটনা মাঝে মাঝে ঘটে। রাগান্বিত মায়েরা শিশুটিকে হাত দিয়ে শরীরের বাইরে বের করতে চেষ্টা করেন অথবা নবজাতকের উপর আক্রমণ করেন বলে শিশুটি ঝুঁকির মধ্যে থাকে। উদাহরণস্বরূপ ৪০ বছর বয়সী একজন মা, তার প্রথম গর্ভাবস্থার শেষে ধাত্রীকে লাথি মেরে ফেলে শিশুটিকে নাড়ি ছিঁড়ে বের করে আনেন এবং বিছানার খুঁটিতে মাথা আঘাত করে হত্যা করেন। বেশিরভাগ ক্ষেত্রে শিশুকে শ্বাসরোধ করে, ডুবিয়ে অথবা উন্মুক্ত স্থানে হত্যা করা হয়। খুব কম ক্ষেত্রে নৃশংসতার পরিমাণ অনেক বেশি দেখা যায়। যেমন - মাথা একাধিক ভাঙা বা হাড়ের টুকরো দিয়ে ভেঙে ফেলা, মাথা কাটা বা ছিঁড়ে ফেলা, শিশুকে বারবার ছুরিকাঘাত করা অথবা এর সংমিশ্রণ। এগুলো মায়ের মানসিক অবস্থার সাক্ষী। আজকাল এ ঘটনাকে মানসিক রোগ হিসেবে বিবেচনা করা হয় না এবং একে 'প্রাপ্তবয়স্ক ব্যক্তিত্ব এবং আচরণের অনির্দিষ্ট ব্যাধি' বলে সনাক্ত করা হয়। কিন্তু এটি সবসময় এমন ছিল না। ফ্রান্সে, এসকুইরল একজন মায়ের কথা উল্লেখ করেছেন, যিনি তার শিশুকে কাঁচি দিয়ে ২৬ বার ছুরিকাঘাত করেছিলেন। মহিলাটি মানসিক বিকৃতিতে ভুগছে মনে করে বিচারকরা তাকে মুক্তি দেন। সহিংসতা কখনো কখনো প্রলাপের একটি বৈশিষ্ট্য হতে পারে বলে এর একটি অমীমাংসিত বিচারগত সমস্যা রয়েছে এবং গোপন জন্মের ক্ষেত্রে মায়ের চেতনাশক্তি লোপ পেয়েছিল কিনা তা জানা অসম্ভব।

## জন্ম পরবর্তী মানসিক অবস্থা
সন্তান জন্মদানের পরপরই একজন মা ক্লান্তিতে অজ্ঞান হবার কারণে নবজাতকের যত্ন নিতে সক্ষম নাও হতে পারেন। প্রায়শই তার পুনঃশক্তিসঞ্চারের প্রয়োজন হয় এবং শ্লেষ্মা বা রক্তে দম বন্ধ হয়ে যেতে পারে। অবসাদ বা প্রলাপ ছাড়া শুধুমাত্র ক্লান্তিও একজন মাকে মৃতপ্রায় শিশুকে সাহায্য করা থেকে বিরত রাখতে পারে। গোপন প্রসবের ক্ষেত্রে তাই কেউ পাশে না থাকায় এটি নবজাতকের জন্য প্রাণঘাতী হতে পারে।

প্রসবের পর থেকেই প্রলাপের অবস্থা বর্ণনা করা হয়েছে যা প্রসবের সময় ঘটে এমন অবস্থার সাথে সাদৃশ্যপূর্ণ। বিভিন্ন লেখনীতে এর প্রায় ২০টি অবস্থা উল্লেখ করা হয়েছে। এর মধ্যে বেশ কয়েকটির সাথে সহিংসতার কথা এবং কয়েক ঘন্টা পরে সুস্থ হওয়ার পর স্মৃতিভ্রংশ হবার উল্লেখ রয়েছে। মাঝে মাঝে মায়েদের বারবার প্রলাপের ঘটনা ঘটার উল্লেখ রয়েছে।

জন্মের পরপরই বা খুব অল্প সময়ের মধ্যেই প্রসবোত্তর জড়তার বর্ণনা দেওয়া হয়েছে। মাকে ঘণ্টার পর ঘণ্টা এমনকি এক দিন বা তারও বেশি সময় ধরে কোনো উদ্দীপনার প্রতি নির্বাক, নিশ্চল এবং প্রতিক্রিয়াহীন থাকতে দেখা গিয়েছে। এই জড়তাগুলি প্রসবোত্তর বাইপোলার ডিসঅর্ডারের সময়কাল এবং ক্লিনিক্যাল বৈশিষ্ট্যের দিক থেকে ভিন্ন। এগুলি পর্যায়ক্রমে আরোগ্য লাভ এবং পুনরায় রোগে আক্রান্ত হওয়ার সাথে সাথে ঘটে। তবে এর কারণ এখনো অজানা।

## প্রসব-সম্পর্কিত পোস্ট-ট্রমাটিক স্ট্রেস ডিসঅর্ডার (পিটিএসডি)
প্রসবোত্তর পিটিএসডি প্রথম ১৯৭৮ সালে বর্ণনা করা হয়েছিল। তারপর থেকে ১০০টিরও বেশি গবেষণাপত্র প্রকাশিত হয়েছে। অত্যধিক বেদনাদায়ক প্রসবের পর নিয়ন্ত্রণ হারিয়ে ফেলার মতো ঘটনা, মৃত্যু বা শিশু হারানোর ভয় অথবা জরুরি সিজারিয়ান সেকশনের প্রয়োজন এমন জটিলতাগুলির পরে কিছু মার মধ্যে পিটিএসডি দেখা যায়। তখন এসব স্মৃতি (ফ্ল্যাশব্যাক), দুঃস্বপ্ন এবং উচ্চ-উত্তেজনা অবস্থা, হাসপাতাল বা প্রসবের সাথে সম্পর্কিত শব্দের মতো ট্রিগারগুলি তারা এড়িয়ে চলেন। এই লক্ষণগুলি অনেক মাস ধরে স্থায়ী হতে পারে। কেউ কেউ পুনরায় গর্ভাবতী হওয়া (সেকেন্ডারি টোকোফোবিয়া) এড়িয়ে চলতে পারেন। যারা পুনরায় গর্ভবতী হন তারা বিশেষ করে শেষ ত্রৈমাসিকে লক্ষণগুলির পুনরাবৃত্তি অনুভব করতে পারেন। এই মায়েদের শিশুর জন্মের পরপরই কাউন্সেলিং অথবা বিভিন্ন ধরণের ট্রমা-কেন্দ্রিক মানসিক থেরাপি দ্বারা সাহায্য করা যেতে পারে।

## অভিযোগমূলক প্রতিক্রিয়া
প্রসবের তীব্র অভিজ্ঞতার আরেকটি প্রতিক্রিয়া হল প্রসব সংক্রান্ত অভিযোগ (রোগের আন্তর্জাতিক শ্রেণীবিভাগে*প্যারানোয়া কুয়েরুলানস* বলা হয়) করা। এই মায়েরা অনুভূত অব্যবস্থাপনার বিষয়ে তীব্রভাবে অভিযোগ করেন। ধাত্রী বা অন্যান্য কর্মীদের বিরুদ্ধে অভিযোগগুলি তারা ব্যথা উপশম না হওয়া, অপ্রয়োজনীয় এপিডুরাল অ্যানেস্থেসিয়া, শিশুর খারাপ অবস্থা, অপমান, প্রযুক্তির অত্যধিক ব্যবহার, শিক্ষার্থীদের দ্বারা পরীক্ষা অথবা সহানুভূতির অভাব থেকে শুরু করেন। মাঝে মাঝে অভিযোগের বিষয়বস্তু সত্যিই অযৌক্তিক হয়ে থাকে। যেমন- একজন মায়ের অভিযোগ করেন যে তার স্বামী শিশুর জন্য ভুল নাম প্রস্তাব করেছিলেন। এই 'ক্ষোভের' প্রতিক্রিয়ায় মায়েরা বারবার ধাত্রীদের বিরক্ত করতে পারেন বা সমালোচনামূলক চিঠি লিখতে পারেন এবং প্রতিশোধের কল্পনায় মগ্ন থাকতে পারেন। যেমন- 'ধাত্রীদের পেটানো', 'ডাক্তারের মাথা ভেঙে ফেলা', 'হাসপাতাল পুড়িয়ে ফেলা' ইত্যাদি। এসব ক্ষুব্ধ চিন্তাভাবনা সপ্তাহ, মাস বা এক বছরেরও বেশি সময় ধরে চলতে পারে। এর তীব্রতা পোস্ট-ট্রমাটিক স্ট্রেস ডিসঅর্ডারের মতোই এবং এ দুটি জটিলতার মধ্যে সম্পর্ক রয়েছে। শিশু যত্নের উপর এর প্রভাব তীব্র বিষণ্নতার মতো হলেও তাদের মানসিক অবস্থা (বিষণ্ণতা বা হতাশা নয়; বরং প্রচণ্ড রাগ) এবং চিকিৎসা ভিন্ন। তাদের সাইকোথেরাপি দেয়া যায় যাতে করে তারা শিশু-কেন্দ্রিক কার্যকলাপে ব্যস্ত থাকে। এক্ষেত্রে ডায়েরি লেখায় মনোযোগী করে তাকে বিরক্তি প্রকাশ থেকে বিরত রাখা যায়। থেরাপিস্ট সহানুভূতির সাথে তার অভিযোগ শোনেন, তারপর ডায়েরির লিখিত রেকর্ডের পড়েন এবং মায়ের সাফল্যের প্রতি আনন্দ এবং আগ্রহ প্রকাশ করেন। এভাবে মায়েদের অভিযোগ প্রকাশ করা থেকে বিরত রাখা যায়।

## আরও দেখুন

* ঋতুস্রাব এবং মানসিক স্বাস্থ্য
* লিঙ্গ হতাশা
* প্রসবোত্তর বিষণ্নতা
* প্রসবোত্তর মনোরোগ

## তথ্যসূত্র

## গ্রন্থপঞ্জি

* 
* 

## বহিঃসংযোগ

*